A VÁLASZTÁSI IRODA

Névjegyzéki munkacsoportja

Pétervárad utca 11-17. szám alatt az Anyakönyvi és Népességnyilvántartási Csoport helyiségében működik, illetve elérhető a 87-29-426-os és a 87-29-158 telefonszámon is.

A választópolgárok a következő ügyeket az alábbi ügyfélfogadási időben intézhetik a választási irodán:

Ügyfélfogadási idő:

Hétfő: 12.30-17.45

Szerda: 8.15-12.00 és 12.30-16.15

Péntek: 8.15-11.30

NÉVJEGYZÉK

* 2016. július 5-től 2016. szeptember 30. 16.00-ig a település szavazóköri névjegyzékének adatait bárki megtekintheti. A szavazóköri névjegyzék adatairól másolat nem készíthető.
* A névjegyzékbe történő felvételről szóló értesítőt 2016. augusztus 15-ig kézbesíti a Nemzeti Választási Iroda. Amennyiben az értesítőt nem kapta kézhez, úgy ennek pótlását kérheti az irodánkon 2016. szeptember 30-ig ügyfélfogadási időben.

ÁTJELENTKEZÉS

* Ha a választópolgár Magyarországon, de lakóhelyétől eltérő helyen (ez lehet kerületen belül is) kíván szavazni, átjelentkezési kérelmet kell benyújtani a szavazáshoz.

Fontos tudnivaló:

Átjelentkezési kérelmet benyújtani személyesen, levélben, vagy interneten a [www.valasztas.hu](http://www.valasztas.hu) honlapon lehetséges legkésőbb 2016. szeptember 30. 16. 00 óráig.

Ajánlott levélben úgy lehet kérni, hogy az legkésőbb 2016. szeptember 26-án (kedden) megérkezzen a választópolgár lakóhelye (állandó lakcím) szerinti választási irodához.

MOZGÓURNA

* Mozgásukban korlátozott választópolgárok mozgóurna iránti kérelmet nyújthatnak be irodánkon 2016. szeptember 30-án 16. 00 óráig, azt követően 2016. október 2-án 15.00 óráig ahhoz a szavazatszámláló bizottsághoz, amelyhez az értesítőjük szól.

SZAVAZÁS KÜLFÖLDÖN

* Ha a szavazás napján külföldön tartózkodik, külképviseleti névjegyzékbe való felvételre irányuló kérelmet nyújthat be, legkésőbb 2016. szeptember 24-én 16.00 óráig ahhoz a választási irodához, amelynek a szavazóköri névjegyzékében szerepel.

A fenti kérelmeket benyújthatja az interneten keresztül a Nemzeti Választási Iroda honlapján is: [www.valasztas.hu](http://www.valasztas.hu)

Meghatalmazott útján kizárólag mozgóurna kérelem nyújtható be!

Amennyiben 2016. augusztus 8-át követően megszünteti magyarországi lakóhelyét, akkor ahhoz, hogy a népszavazáson részt tudjon venni, a központi névjegyzékbe regisztrálnia kell. Ezt megteheti a Nemzeti Választási Iroda honlapján keresztül, vagy a honlapról kinyomtatott nyomtatvány felhasználásával postai úton is benyújtható: Nemzeti Választási Iroda 1397 Budapest, Pf.: 547

**Fontos tudnivaló még:**

A szavazás napján **érvényes** személyazonosító okmánnyal (személyazonosító igazolvány, magyar útlevél, vezetői engedély) **és** lakcím kártyával, **személyesen** lehet szavazni.

Országgyűlési Egyéni Választókerületi Választási Iroda